IMH ส่งซิกเทิร์นอะราวด์ จ่อบุ๊กรายได้ “รพ.ประชาพัฒน์” ไตรมาส 2 กว่า 312 ลบ.
IMH ส่งซิกเทิร์นอะราวด์ จ่อบุ๊กรายได้ “รพ.ประชาพัฒน์” ไตรมาส 2 กว่า 312 ลบ.
15 มี.ค. 2564

ดร.สิทธิวัตน์ กำกัดวงษ์ ประธานเจ้าหน้าที่บริหาร บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH และประธานกรรมการบริหาร โรงพยาบาลประชาพัฒน์ เปิดเผยว่า บริษัทฯ เตรียมรับรู้รายได้จากการเข้าซื้อกิจการ“โรงพยาบาลประชาพัฒน์” ขนาดใหญ่ 100 เตียง จำนวน 312 ล้านบาทในไตรมาส 2/2564 นี้  ส่งผลให้ปี 2564 ประมาณการณ์รายได้รวม เติบโตก้าวกระโดดแตะระดับ 650 ล้านบาท จากปีก่อนที่มีรายได้รวม 247.75 ล้านบาท
อีกทั้งทางโรงพยาบาลประชาพัฒน์ ยังมีแผนการขยายฐานลูกค้าในกลุ่มสิทธิ์บัตรทองที่เพิ่มมากขึ้น เนื่องจากเป็นโรงพยาบาลทุติยภูมิในเขตราษฎร์บูรณะ รวมทั้งการปรับเพิ่มโควต้าผู้ป่วยประกันสังคม จากเดิม 8,500 คน เป็น 50,000 คน โดยเน้นให้บริการผู้ป่วยพื้นที่ฝั่งธนบุรี
นอกจากนี้ IMH ยังมีแผนการแผนการศึกษาการเข้าซื้อกิจการโรงพยาบาลเพิ่มขึ้นในอนาคต โดยตั้งเป้าที่จะมีเตียงเพื่อรองรับผู้ป่ายได้สูงถึง 1,000 เตียง ซึ่งจะทำให้เกิดการ Synergy และทำให้ครอบคลุมกลุ่มลูกค้าทุกพื้นที่ทั้งใน พื้นที่เขตเมืองและนิคมอุตสาหกรรม เพื่อรองรับการเปิดประเทศเป็นศูนย์กลางทางการแพทย์ในอนาคต